pythainlp/thai-wiki-dataset-v4 huggingface dataset:
ขั้นตอนวิธีของเอ็ดมอนด์-คาป

ในด้านวิทยาศาสตร์คอมพิวเตอร์ และ ทฤษฎีกราฟ ขั้นตอนวิธีของเอ็ดมอนด์-คาป  เป็นขั้นตอนวิธีการแก้ปัญหาการไหลมากสุด  ใน ระบบเครือข่ายการไหล  โดยการนำเอาวิธีการของฟอร์ด-ฟูเกอร์สัน  มาใช้ โดยทำงานได้ในระยะเวลา <math>O(V E^2)</math> หากเปรียบเทียบกันในเชิงเส้นแล้วจะช้ากว่า  ซึ่งทำงานในเวลา <math>O (V^3)</math> แต่ในความเป็นจริงจะพบว่า ขั้นตอนวิธีของเอ็ดมอนด์-คาป จะทำงานได้ดีกว่าหากเป็น กราฟไม่หนาแน่น  ขั้นตอนวิธีแก้ปัญหานี้ถูกเปิดเผยครั้งแรกในปี ค.ศ. 1970 โดยนายดีนิทซ์ (Yefim Dinitz) นักวิทยาศาสตร์ชาวยิว (อดีตเป็นชาวรัสเซีย) โดยมีชื่อว่าขั้นตอนวิธีของดีนิซ  ซึ่งทำงานได้ในเวลา <math>O (V^2 E)</math> 2 ปีต่อมา คือปี ค.ศ. 1972 แจ๊ค เอ็ดมอนด์ (Jack Edmonds) กับริชาร์ด คาป (Richard Karp) ได้เสนอวิธีแก้ปัญหานี้ในรูปแบบที่แตกต่างกันออกไปซึ่งถูกเรียกว่า ขั้นตอนวิธีของเอ็ดมอนด์-คาป
ขั้นตอนวิธี.
ขั้นตอนวิธีนี้เหมือนขั้นตอนวิธีของฟอร์ด-ฟูเกอร์สัน ยกเว้นในส่วนของการค้นหาวิถีเพิ่มพูน  การค้นหาวิถีเพิ่มพูนในขั้นตอนวิธีนี้นั้น เราจะหาจากวิถีสั่นสุดที่ยังเหลือที่ว่างให้ไหลไปได้ด้วยการค้นทางกว้าง โดยให้แต่ละวิถีมีน้ำหนักของมันเอง โดยจะใช้เวลาทั้งหมดประมาณ <math>O(V E^2)</math> ซึ่งคำนวณจากการที่สามารถหาวิถีเพิ่มพูนในแต่ละครั้งได้ในเวลา <math>O(E)</math> ซึ่งในการทำงานแต่ละรอบนั้นจะต้องมีวิถีที่อิ่มตัว (Saturated edge) เกิดขึ้นอีกอย่างน้อย 1 วิถี จากขั้นตอนวิธีดังกล่าวจะส่งผลให้ระยะทางจากต้นกำเนิดถึงวิถีอิ่มตัวล่าสุดจะต้องมากกว่าเดิมเสมอ จากขั้นตอนวิธีดังกล่าวเราพบว่าระยะทางของวิถีเพิ่มพูนสั้นสุดนั้นเติบโตขึ้นเป็นลำดับทางเดียว โดยอ้างอิงจากบทพิสูจน์ดังนี้
รหัสเทียม.
สามารถดูรายละเอียดเชิงลึกได้ที่ขั้นตอนวิธีของฟอร์ด-ฟูเกอร์สัน
algorithm EdmondsKarp
 ข้อมูลนำเข้า:
 C[1..n, 1..n] " (เมตริกความจุ) "
 E[1..n, 1..?] " (รายการผมเพื่อนบ้าน) "
 s " (ก๊อก) "
 t " (อ่าง) "
 ข้อมูลนำออก:
 f " (ค่าอัตราการไหลสูงสุด) "
 F " (เมตริกซึ่งแสดงค่าอัตราการไหลสูงสุดในแต่ละวิถึ) "
 f := 0 " (กำหนดค่าเริ่มต้นให้อัตราการไหล) "
 F := array (1..n, 1..n) " (ค่าความจุที่เหลือ จาก u ไป v หรือ C[u,v] - F[u,v]) "
 forever
 m, P := BreadthFirstSearch (C, E, s, t)
 if m = 0
 break
 f := f + m
 " (การค้นแบบBacktrack และ สร้างวิถีการไหล) "
 v := t
 while v ≠ s
 u := P[v]
 F[u,v] := F[u,v] + m
 F[v,u] := F[v,u] - m
 v := u
 return (f, F)
 "ขั้นตอนวิธี" ค้นทางกว้าง (BreadthFirstSearch)
 ข้อมูลนำเข้า:
 C, E, s, t
 "'ข้อมูลนำออก":
 M[t] " (ความจุของวิถีที่พบ) "
 P " (ตารางบรรพบุรุษ) "
 P := array (1..n)
 for u in 1..n
 P[u] := -1
 P[s] := -2 " (ตรวจสอบว่าก๊อกนี้ไม่ถูกค้นพบซ้ำ) "
 M := array (1..n) " (ค่าความจุระหว่างวิถีที่ถูกค้นพบกับปม) "
 M[s] := ∞
 Q := queue 
 Q.push (s)
 while Q.size  > 0
 u := Q.pop 
 for v in E[u]
 " (ถ้ายังมีความจุให้ไหลได้ และ v ยังไม่เคยถูกค้นพบมาก่อน) "
 if C[u,v] - F[u,v] > 0 and P[v] = -1
 P[v] := u
 M[v] := min (M[u], C[u,v] - F[u,v])
 if v ≠ t
 Q.push (v)
 else
 return M[t], P
 return 0, P
ตัวอย่าง.
กำหนดให้เครือข่ายมี 7 ปม โดยมีจุดเริ่มต้นก๊อก A และ จบที่อ่าง G และ ความจุ ดังแสดงตามภาพด้านล่าง
ในทุกคู่ <math> f/c</math> ที่ถูกเขียนบนวิถี <math>f</math> และ <math>c</math> คือ อัตราการไหลในปัจจุบัน และ ความจุของวิถีนั้น ตามลำดับ ค่าความจุที่เหลืออยู่จาก <math>u</math> ไป <math>v</math> คือ <math>c_f (u,v) =c (u,v) -f (u,v) </math> ส่วนต่างของค่าความจุของวิถีนั้นและอัตราการไหลที่ไหลผ่านวิถีดังกล่าว
สถาบันบริหารจัดการธนาคารที่ดิน (องค์การมหาชน)

สถาบันบริหารจัดการธนาคารที่ดิน (องค์การมหาชน)  เป็นหน่วยงานประเภทองค์การมหาชน อยู่ภายใต้การกำกับดูแลของสำนักนายกรัฐมนตรี จัดตั้งขึ้นตามพระราชกฤษฎีกาจัดตั้งสถาบันการบริหารจัดการธนาคารที่ดิน (องค์การมหาชน) พ.ศ. 2554 ซึ่งมีผลบังคับใช้เมื่อวันที่ 11 พฤษภาคม พ.ศ. 2554 เพื่อดำเนินการแก้ไขปัญหาการขาดแคลนที่ดินทำกินและการไม่สามารถเข้าถึงที่ดินของเกษตรกรรายย่อยและผู้ยากจน และเพื่อดำเนินการจัดตั้ง "ธนาคารที่ดิน"
การดำเนินงาน.
สถาบันบริหารจัดการธนาคารที่ดิน มีภารกิจหลักในการดำเนินการจัดตั้งธนาคารที่ดิน และเมื่อดำเนินการจัดตั้งธนาคารที่ดินเสร็จสิ้นแล้ว สถาบันฯ ก็จะยุติการดำเนินการ หรือหากในกรณีที่ไม่สามารถดำเนินการจัดตั้งธนาคารที่ดินได้ภายในระยะเวลา 5 ปี ให้รัฐมนตรีประกาศยุบเลิกสถาบันนี้ในราชกิจจานุเบกษา
ต่อมาในวันที่ 7 มิถุนายน พ.ศ. 2559 ราชกิจจานุเบกษา ได้เผยแพร่ พระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) (ฉบับที่ 2) พ.ศ. 2559 ซึ่งได้เปลี่ยนแปลงเงื่อนไขในการยุบเลิกสถาบันจาก 5 ปีขยายเป็น 8 ปี และในปี พ.ศ. 2562 ได้มีพระราชกฤษฎีกาให้ขยายเวลาออกไปอีก 3 ปี โดยกำหนดให้ยุบหน่วยงานเมื่อพ้นวันที่ 7 มิถุนายน พ.ศ. 2565
ต่อมาในปี 2565 ได้มีประกาศขยายระยะเวลาออกไปอีกครั้งเป็นกำหนดยุบเลิกหน่วยงานเมื่อพ้นวันที่ 7 มิถุนายน พ.ศ. 2568 และมีการขยายเวลาอีกครั้งเป็นเมื่อพ้นวันที่ 30 กันยายน พ.ศ. 2569
สถาบันบริหารจัดการธนาคารที่ดิน ได้ดำเนินโครงการนำร่องการจัดตั้งธนาคารที่ดิน 5 แห่ง ได้แก่ บ้านไร่ดง ตำบลน้ำดิบ บ้านแม่อาว ตำบลนครเจดีย์ อำเภอป่าซาง บ้านแพะใต้ ตำบลหนองล่อง อำเภอเวียงหนองล่อง บ้านท่ากอม่วง ตำบลหนองปลาสวาย อำเภอบ้านโฮ่ง จังหวัดลำพูน และบ้านโป่ง ตำบลแม่แฝก อำเภอสันทราย จังหวัดเชียงใหม่
โทมิซาโตะ

โทมิซาโตะ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 53.91 ตารางกิโลเมตร ในปี พ.ศ. 2554 มีจำนวนประชากร 50,886 คน
ที่ตั้งและชุมชนโดยรอบ.
โทมิซาโตะตั้งอยู่ทางตอนเหนือของจังหวัดชิบะ ใกล้กับท่าอากาศยานนานาชาตินาริตะ
ยาจิมาตะ

ยาจิมาตะ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 74.87 ตารางกิโลเมตร ในปี 2011 มีจำนวนประชากร 73,118 คน
ภูมิศาสตร์.
ยาจิมาตะตั้งอยู่ทางตอนเหนือของจังหวัดชิบะ มีอาณาเขตติดต่อกับเทศบาลใกล้เคียง ดังนี้
การตรวจเลือด

การตรวจเลือด คือ การตรวจวิเคราะห์ทางห้องปฏิบัติการทางการแพทย์จากเลือดซึ่งปกติแล้วได้จากการเก็บสิ่งส่งตรวจโดยการเจาะเก็บเลือดจากหลอดเลือดดำบริเวณแขนหรือปลายนิ้ว การตรวจเลือดใช้สำหรับตรวจสอบสถาวะทางสรีรวิทยาและชีวเคมี เช่น โรค แร่ธาตุ การใช้ยาอย่างมีประสิทธิภาพ และการทำงานของอวัยวะต่างๆ นอกจากนี้ ยังสามารถใช้ในการทดสอบสารเสพติด ถึงแม้เราจะใช้คำว่า "การตรวจเลือด" แต่การตรวจเลือดโดยทั่วไป (ยกเว้นทางโลหิตวิทยา) เราจะตรวจจากพลาสมาหรือซีรัมแทนของเซลล์เม็ดเลือด
การเจาะเลือด.
การเจาะเลือดเป็นวิธีการเก็บสิ่งส่งตรวจเพื่อให้ได้เซลล์และของเหลวนอกเซลล์ (พลาสม่า,ซีรัม) เพื่อนำมาวิเคราะห์ เนื่องจากการหมุนเวียนของโลหิตไปทั่วร่างกายจะทำหน้าที่เป็นสื่อกลางในการให้ออกซิเจนและสารอาหาร รวมถึงการนำของเสียกลับไปที่ระบบการขับถ่ายเพื่อกำจัดทิ้ง การตรวจเลือดจึงสามารถบ่งบอกสภาวะทางการแพทย์ได้มากมาย ดังนั้น การตรวจเลือดจึงเป็นการทดสอบทางการแพทย์ที่ถูกนำมาใช้โดยทั่วไป
ถ้าหากการทดสอบต้องการเลือดในปริมาณน้อยการ เราจะใช้การเจาะเลือดจากปลายนิ้วแทนการเจาะเลือดจากหลอดเลือดดำบริเวณแขน พนักงานเจาะเลือด พยาบาล พนักงานวิทยาศาสตร์การแพทย์ นักเทคนิคการแพทย์ รวมถึง แพทย์ จะเป็นผู้ที่ทำหน้าที่เจาะเลือดจากผู้เข้ารับบริการทางการแพทย์
ประเภทของการตรวจเลือด.
การตรวจทางชีวเคมี.
การตรวจทางชีวเคมีขั้นพื้นฐาน ได้แก่ การตรวจโซเดียม, โพแทสเซียม,คลอไรด์, ไบคาร์บอเนต, ยูเรียไนโตรเจนในเลือด (BUN), แมกนีเซียม, ครีเอตินิน (Creatinine) น้ำตาล รวมไปถึง แคลเซียม ในบางกรณี เช่น การตรวจกลูโคส, คอเลสเตอรอล หรือโรคติดต่อทางเพศสัมพันธ์ อาจต้องงดการบริโภคอาหารเป็นเวลา 8-12 ชั่วโมง ก่อนทำการเจาะเลือดเพื่อนำมาตรวจวิเคราะห์
การเก็บสิ่งส่งตรวจสำหรับการตรวจเลือด โดยปกติจะเก็บจากการเจาะเลือดจากหลอดเลือดดำของผู้เข้ารับบริการทางการแพทย์ ส่วนการตรวจเลือดแบบพิเศษ เช่น การตรวจก๊าซในเลือดจะเก็บเลือดจากหลอดเลือดแดง การวิเคราะห์ก๊าซในเลือดจากหลอดเลือดแดงเป็นการตรวจสอบระดับก๊าซคาร์บอนไดออกไซด์และออกซิเจนซึ่งเกี่ยวข้องกับการทำงานของปอด แต่ก็สามารถใช้วัดค่าความเป็นกรดด่างในเลือดและระดับโซเดียมไบคาร์บอเนตได้เช่นกัน
สำหรับการทดสอบน้ำตาลกลูโคสโดยปกติเป็นการวัดระดับกลูโคส ณ เวลาใดเวลาหนึ่ง ส่วนการวัดความทนทานต่อน้ำตาลกลูโคส (Glucose tolerance test) เป็นการทดสอบอัตราการจัดการกลูโคสของร่างกาย
นอกจากนี้ มักจะมีการตรวจนับเซลล์เม็ดเลือดขาว (รวมถึง T - cell) ด้วย
ทางเลือกในอนาคต.
การตรวจน้ำลาย.
ในปี ค.ศ. 2008 นักวิทยาศาสตร์ประกาศว่า การตรวจน้ำลายสามารถนำมาใช้ทดแทนการตรวจเลือดบางอย่างได้และประหยัดค่าใช้จ่ายมากกว่า เนื่องจากน้ำลายประกอบด้วยโปรตีนประมาณ 20% ของโปรตีนที่พบในเลือด
Microemulsion.
กุมภาพันธ์ ค.ศ. 2011 : นักวิจัยชาวแคนาดาได้พัฒนาไมโครชิปสำหรับการตรวจเลือด เรียกว่า microemulsion โดยหยดเลือดถูกจับอยู่ภายในโดยสารอื่น มันสามารถควบคุมขนาดที่แน่นอนและระยะห่างของละออง การทดสอบแบบใหม่นี้สามารถปรับปรุงประสิทธิภาพ ความถูกต้อง และความเร็วของการทดสอบทางห้องปฏิบัติการทางการแพทย์ รวมทั้ง สามารถทำให้มีราคาที่ถูก microemulsion
SIMBAS.
มีนาคม ค.ศ. 2011 : ทีมนักวิจัยจาก UC Berkeley, DCU และ University of Valparaíso ได้ร่วมกันพัฒนา lab - on - a - chip ที่สามารถวินิจฉัยโรคได้ภายใน 10 นาทีโดยไม่ต้องใช้หลอดทดลองจากภายนอกและส่วนประกอบพิเศษ เรียกว่า Self-powered Integrated Microfluidic Blood Analysis System (SIMBAS) มันจะใช้ร่องเล็กๆ ไปจนถึงเซลล์เม็ดเลือดแยกออกจากพลาสม่า (ร้อยละ 99 ของเซลล์เม็ดเลือดถูกจับในระหว่างการทดลอง) นักวิจัยใช้ชิ้นส่วนพลาสติกเพื่อลดต้นทุนการผลิต
พระไพโรจน์วุฒาจารย์ (รุ่ง ติสฺสโร)

พระไพโรจน์วุฒาจารย์ หรือ หลวงพ่อรุ่ง (พ.ศ. 2416 — 27 กันยายน พ.ศ. 2500) เป็นพระเกจิอาจารย์ อดีตเจ้าอาวาสวัดท่ากระบือ และอดีตเจ้าคณะอำเภอกระทุ่มแบน หลวงพ่อรุ่งเป็นพระสงฆ์ผู้ปฏิบัติดีปฏิบัติชอบตามพระธรรมคำสอนขององค์สมเด็จพระสัมมาสัมพุทธเจ้า เป็นที่เคารพเลื่อมใสศรัทธาของสาธุชนมากมาย
ประวัติ.
พระไพโรจน์วุฒาจารย์ มีนามเดิมว่า รุ่ง พ่วงประพันธ์ เกิดเมื่อวันเสาร์ แรม 8 ค่ำ เดือน 9 ปีระกา ตรงกับวันที่ 16 สิงหาคม พ.ศ. 2416 ที่ตำบลหนองนกไข่ (บ้างว่าตำบลบางยาง) อำเภอกระทุ่มแบน จังหวัดสมุทรสาคร บิดาชื่อ พ่วง มารดาชื่อ กิม นามสกุล พ่วงประพันธ์ 
ท่านได้บรรพชาเป็นสามเณรเพื่อศึกษาเล่าเรียน และอุปสมบทเมื่อวันที่ 5 พฤษภาคม พ.ศ. 2437 ณ วัดน้อยนพคุณ หลังจากศึกษาพระธรรมวินัยที่วัดน้อยได้ระยะหนึ่ง ท่านได้ออกธุดงค์เพื่อศึกษาวิชาความรู้กับพระเกจิคณาจารย์หลายรูป เช่น หลวงปู่ทอง อายะนะ (หลวงปู่ทอง วัดราชโยธา) , พระครูวิมลคุณากร (หลวงปู่ศุข เกสโร วัดปากคลองมะขามเฒ่า) , หลวงปู่นาค วัดสุนทรสถิตย์ , หลวงพ่อรุณ วัดช้างเผือก , หลวงพ่อไปล่ วัดกำแพง , หลวงพ่อหล่ำ วัดอ่างทอง และหลวงพ่อเว่ง วัดหงษ์อรุณรัศมี เป็นต้น จนกระทั่งท่านได้มาพบวัดท่ากระบือ ซึ่งในขณะนั้นยังเป็นสำนักสงฆ์ที่มีสภาพรกร้าง ท่านจึงคิดพัฒนาให้เป็นสถานปฏิบัติธรรมอันสงบร่มรื่น ชาวบ้านละแวกนั้นเห็นท่านเป็นผู้ปฏิบัติดีปฏิบัติชอบ และเอาจริงเอาจังในการพัฒนาจนสำนักสงฆ์ท่ากระบือกลายเป็นสถานที่ร่มรื่นเหมาะสมแก่การปฏิบัติธรรมเป็นอย่างยิ่ง ต่อมาหลวงพ่อรุ่งได้ขอตราตั้งสำนักสงฆ์ท่ากระบือเพื่อให้กลายเป็นวัด เมื่อได้รับอนุญาตแล้ว ชาวบ้านจึงได้ช่วยกันบริจาคทรัพย์เพื่อสร้างถาวรวัตถุในวัดจนเจริญรุ่งเรืองเป็นลำดับ 
มรณภาพ.
พระไพโรจน์วุฒาจารย์ถึงมรณภาพเมื่อวันที่ 27 กันยายน พ.ศ. 2500 เวลา 01:05 น. สิริอายุ 85 ปี 64 พรรษา ได้รับพระราชทานเพลิงศพเมื่อวันที่ 30 มีนาคม พ.ศ. 2501
วัตถุมงคล.
ในยุคแรก ๆ หลวงพ่อรุ่งจะ นำพระที่ได้จากพระเกจิต่างๆที่ท่านพบปะระหว่างเดินธุดงค์มาแจกให้กับญาติโยมภายในวัด และเริ่มสร้างเครื่องรางของขลัง แจกให้กับลูกศิษย์ และด้วยความศักดิ์สิทธิ์ของวัตถุมงคลที่สร้างขึ้น ทำให้เป็นที่ต้องการมากขึ้น หลวงพ่อท่านจึงสร้างพระเหรียญรุ่นต่างๆ ออกมาแจกจ่ายให้กับญาติโยม ท่านได้สร้างวัตถุมงคลเอาไว้หลายชนิด ในวาระและโอกาสต่างๆ รวมทั้งได้ร่วมพิธีพุทธาภิเษกครั้งสำคัญอยู่เสมอ เช่น พิธีวัดราชบพิตรปี ๒๔๘๑ , พิธีพระพุทธชินราชอินโดจีน ณ วัดสุทัศน์ , และพิธี ๒๕ พุทธศตวรรษ เป็นต้น ปัจจุบันวัตถุมงคลของหลวงพ่อรุ่ง ทุกชนิดได้รับความนิยมอย่างแพร่หลาย ตามรายละเอียดดังต่อไปนี้ วัตถุมงคลของหลวงพ่อรุ่ง วัดท่ากระบือ
วัตถุมงคลของหลวงพ่อรุ่ง วัดท่ากระบือ ที่ได้รับความนิยมอย่างสูง อาทิ
โอสถสภา

บริษัท โอสถสภา จำกัด (มหาชน) เป็นบริษัทผลิตเครื่องอุปโภคบริโภคในประเทศไทย ก่อตั้งเมื่อปี พ.ศ. 2434 ในนาม "ร้านขายยาเต๊กเฮงหยู"  ซึ่งนายแป๊ะ โอสถานุเคราะห์ (สกุลเดิม: แซ่ลิ้ม) เป็นผู้ก่อตั้ง เริ่มจากกิจการขายของเบ็ดเตล็ด ต่อมาได้เริ่มผลิตยากฤษณากลั่น ซึ่งมีสรรพคุณในการรักษาโรคปวดท้อง ท้องร่วง
ต่อมาได้นำยากฤษณากลั่นจำนวน 2,000 ขวดไปแจกจ่ายทหารที่มารวมพลในงาน พระราชพิธีบรมราชาภิเษกสมโภช ของ พระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2454 ไม่นานหลังจากนั้นได้โปรดเกล้าฯ ให้นายแป๊ะเป็นมหาดเล็ก จากนั้นในปี พ.ศ. 2475 ได้ย้ายร้านขายยาจากย่านสำเพ็ง มาที่ถนนเจริญกรุง และได้เปลี่ยนชื่อว่า "โอสถสถานเต๊กเฮงหยู" และยังได้ผลิตยาสามัญประจำบ้านอื่นๆ เช่น ยาหอมชนะลม, ยาสบาย, ผลไม้กวน,ยาธาตุ, ยาแก้ไอ, ยาอมวัน-วัน, ยาอมโบตัน, ยาทัมใจ เป็นต้น ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระมหากรุณาธิคุณโปรดเกล้าโปรดกระหม่อมพระราชทานครุฑตราตั้งแก่บริษัทฯ เมื่อวันที่ 13 ตุลาคม พ.ศ. 2502 ในปี 2561 บริษัทจดทะเบียนเข้าตลาดหลักทรัพย์แห่งประเทศไทย ในวันที่ 17 ตุลาคม ใช้ชื่อย่อว่า OSP
ปัจจุบันผลิตภัณฑ์หลักประกอบด้วย ผลิตภัณฑ์เครื่องดื่มบำรุงกำลัง เครื่องดื่มเกลือแร่ กาแฟพร้อมดื่ม และเครื่องดื่มที่มีการเติมส่วนผสมเพื่อให้ได้คุณสมบัติเฉพาะ ผลิตภัณฑ์ของใช้ส่วนบุคคล ประกอบด้วย ผลิตภัณฑ์สำหรับเด็ก ผลิตภัณฑ์ความงามสำหรับผู้หญิง ผลิตภัณฑ์สำหรับผู้ชาย นอกจากนี้บริษัท ยังได้บริการการบริหารจัดการด้านซัพพลายเชนให้กับกิจการร่วมค้าและบุคคลภายนอก รวมถึงการบริการรับจ้างผลิตสินค้า และ/หรือ บรรจุหีบห่อผลิตภัณฑ์ต่าง ๆ บริษัทได้จดทะเบียนเครื่องหมายการค้าหลักของบริษัทไว้จำนวน 27 เครื่องหมายกับกรมทรัพย์สินทางปัญญาในประเทศไทย อาทิ ตราสินค้าเอ็ม-150, ฉลาม, ชาร์คคูลไบต์, เป๊ปทีน, เบบี้มายด์ และทเวลฟ์พลัส เป็นต้น
จากข้อมูลปี 2561 ประเทศไทยถือเป็นตลาดหลักของบริษัท โดยมียอดขายร้อยละ 83.7 และยังมียอดขายในอีก 25 ประเทศ ทั้งในเอเชีย แอฟริกา ยุโรปตะวันออก อเมริกาเหนือและอเมริกาใต้ ตลาดหลักในต่างประเทศคือ พม่า ลาว กัมพูชา และอินโดนีเซีย
บริษัทย่อย บริษัทร่วม และการร่วมค้า.
จากข้อมูลวันที่ 31 ธันวาคม 2561 บริษัทฯ และบริษัทย่อย มีเงินลงทุนในบริษัทย่อย บริษัทร่วม และการร่วมค้า ดังนี้
ฮัสเซิลบลอด

วิกตอร์ ฮัสเซิลบลอด ออเบ  คือบริษัทผู้ผลิตกล้องขนาดกลาง เลนส์ถ่ายภาพ และอุปกรณ์เสริมสำหรับการถ่ายภาพอื่น ๆ ภายใต้ชื่อ ฮัสเซิลบลอด (ที่เรียกว่ากล้องขนาดกลาง เพราะเทียบกับขนาดของฟิล์มที่ใช้กับกล้องประเภทนี้ มีฟิล์มที่ผลิตใช้กับกล้องที่มีขนาดเล็กกว่านี้และใหญ่กว่านี้) สำนักงานแห่งแรกตั้งอยู่ที่ 
เมืองเยอเตอบอร์ย ประเทศสวีเดน ชื่อ "ฮัสเซิลบลอด" ตั้งตามนามสกุลของครอบครัวของวิกตอร์ ผู้ก่อตั้งบริษัทและผลิตกล้องภายใต้ชื่อ Hasselblad 
เมื่อครั้งที่ องค์การบริหารการบินและอวกาศแห่งชาติสหรัฐ ได้นำกล้องฮัสเซิลบลอดไปใช้ในภารกิจ อพอลโล 13 การส่งมนุษย์อวกาศชุดแรกไปยังดวงจันทร์นั้น นอกจากภารกิจด้านการบิน การศึกษาค้นคว้าวิจัยด้านดาราศาสตร์และอื่นๆ แล้วนั้นการที่ Hasselblad มีส่วนสำคัญในการบันทึกภาพและนำกลับมายังโลก สร้างความประทับใจและความตื่นตาตื่นใจจากภาพถ่ายคุณภาพดีและมีความคมชัดสูง มาสู่สายตาชาวโลกให้ได้ชมอย่างที่ไม่เคยมีมาก่อน นับเป็นประวัติศาสต์อีกหน้าหนึ่งของวงการถ่ายภาพ (กล้องถ่ายภาพ เลนส์ ตลับใส่ฟิล์ม (film magazine) หรืออุปกรณ์เสริมอื่นๆ ถูกออกแบบพิเศษเพื่อใช้ในภารกิจด้านอวกาศที่ไร้น้ำหนักโดยเฉพาะ อาจแตกต่างไปจากกล้องที่ผลิตจำหน่ายในท้องตลาดไปพอสมควร) 
กล้องฮัสเซิลบลอดรุ่น V-Series (ที่เรียกกันว่า V ซี่รี่ย์นี้ เพราะอิงจากชัตเตอร์สปีดที่ออกแบบไว้กับเลนส์ที่งานได้สูงสุดไม่ว่าจะใช้กับสตูดิโอแฟลชหรือใช้งานตามสภาพแสงทั่วๆ ไปได้สูงสุดถึง 1/500 วินาที ซึ่งเมื่อเทียบกับกล้องรุ่นอื่นๆ ในยุคเดียวกันทำได้สูงสุด 1/90 วินาที นอกจากนี้ ฮัสเซิลบลอดยังผลิตกล้อง รุ่น 200 series 900 series 2000 series ArcBody FlexBody และอื่นๆ 
Hasselblad ได้ยกเลิกสายการผลิตกล้องที่ใช้กับฟิล์มทั้งหมดราวปี 2007 เนื่องจากความต้องการในการใช้ฟิล์มในการถ่ายภาพลดลงเรื่อยๆ จากการเข้ามาบทบาทของกล้องดิจิทัล ฮัสเซิลบลอดยังคงพัฒนากล้องดิจิทัล H systems จนถึงปัจจุบัน กล้องฮัสเซิลบลอดยังคงมีช่างภาพมืออาชีพและมือสมัครเล่นจำนวนหนึ่ง ใช้งานอย่างกว้างขวางในปัจจุบัน ทั้งนี้เนื่องมาจากความทนทาน การดูแลรักษาง่าย และคุณภาพของเลนส์ที่ดีเยี่ยม 
ผลิตภัณฑ์ฮัสเซิลบลอด.
เครื่อง film scanner.
ฮัสเซิลบลอดควบรวมกิจการเข้ากับบริษัทอิมาคอนในปีพ.ศ. 2547 ทำให้ Hasselbladมีผลิตภัณฑ์ เครื่องสแกนฟิล์ม รุ่นเฟล็กซ์ไทท์ (Flextight) มาทั้งหมด ในปี 2549 และได้ออกวางจำหน่ายเฟล็กซ์ไทท์ต่ออีกสองรุ่นด้วยกัน คือ รุ่น X1 และ X5
โปรแกรมประมวลผลภาพโฟกัส.
นอกจากนั้น ฮัสเซิลบลอดยังผลิตโปรแกรมประมวลผลภาพชื่อ "โฟกัส" (Phocus) ที่บริษัทให้ความเห็นว่ามีขีดความสามารถไม่แพ้ซอฟต์แวร์ที่คล้ายกัน เช่น อะโดบี ไลท์รูม CaptureOne ฯลฯ รุ่นล่าสุดของโปรแกรมโฟกัสมีการพัฒนาสำหรับระบบปฏิบัติการ ไมโครซอฟท์วินโดวส์ และ แมคโอเอส ซึ่งตัวโปรแกรมใช้ประโยชน์จากคลังไฟล์ภาพดิบของตัวระบบปฏิบัติการของแมคในการประมวลผลจากกล้องดีเอสแอลอาร์ของผู้ผลิตรายอื่นได้อีกด้วย โปรแกรมโฟกัสสามารถดาวน์โหลดได้โดยไม่เสียค่าใช้จ่ายจากเว็บไซต์ฮัสเซิลบลอด
ในปีพ.ศ. 2553 ฮัสเซิลบลอดประกาศว่า โปรแกรมโฟกัสรุ่นต่อไปสำหรับระบบปฏิบัติการวินโดวส์จะสามารถประมวลผลไฟล์ภาพดิบสำหรับกล้องของผู้ผลิตรายอื่นได้ 
เอกสารเผยแพร่ของบริษัท.
ฮัสเซิลบลอดได้เผยแพร่ "ฮัสเซิลบลอดฟอรัม" (Hasselblad Forum) เรื่อยมาจนกระทั่งปีพ.ศ. 2550 และต่อมาได้เปลี่ยนชื่อเป็นวารสารขนาดใหญ่ที่ชื่อ "วิกตอร์" (Victor) ซึ่งมีแจกจ่ายในรูปแบบไฟล์พีดีเอฟ แต่จำเป็นต้องทำการสมัครสมาชิก
เอียวสิ้ว

เอียวสิ้ว หรือ หยาง ซิ่ว (ค.ศ. 175–219) ชื่อรองว่า เต๊อะจู่ เป็นข้าราชการและที่ปรึกษาของโจโฉแห่งวุยก๊กในช่วงปลายราชวงศ์ฮั่นตะวันออกของจีน 
ช่วงชีวิต.
เอียวสิ้วเป็นชาวเมืองหัวะอิน มณฑลส่านซี เป็นบุตรชายของเอียวปิด(หยาง เปียว) และหลานชายของหยางซือ หยางซือเป็นบุตรชายของหยางปิง บุตรชายของหยาง เจิ้น ของตระกูลหยางแห่งหงหนง(ฮองหลง) มารดาของเขามีนามว่า ฮูหยินหยวน น้องสาวของอ้วนสุด
ในช่วงปี ค.ศ. 200 เอี้ยวสิ้วได้รับการเสนอชื่อให้เป็นเซียวเหลียนและได้กลายเป็นนายทะเบียน (主簿) ภายใต้การนำของโจโฉ อัครมหาเสนาบดีแห่งจักรวรรดิ เขาได้รับการกล่าวขานว่ามีความเชี่ยวชาญทั้งด้านกิจการพลเรือนและการทหาร และเข้าใจโจโฉเป็นอย่างดี ด้วยเหตุนี้ เอี้ยวสิ้วจึงเป็นกลายเป็นบุคลลที่มีอิทธิพลในรัฐบาล
เอี้ยวสิ้วเป็นเพื่อนสนิทของโจสิด(เฉา จื๋อ) บุตรชายของโจโฉ และเข้าไปพัวพันในศึกชิงราชบังลังก์ระหว่างโจสิดและโจผี(เฉา ผี) ผู้เป็นพระเชษฐา ความสัมพันธ์ใกล้ชิดระหว่างเอี้ยวสิ้วกับโจสิดทำให้ต้องประสบเคราะห์กรรม เมื่อโจสิดประพฤติตัวเหลวแหลกเป็นครั้งคราว เช่น เหตุการณ์ในเมืองเย่ที่โจสิดขี่ม้าเข้าประตูที่สงวนไว้เฉพาะสำหรับองค์จักรพรรดิด้วยความเมา แต่จุดแตกหักครั้งสุดท้ายได้เกิดขึ้น เมื่อเอี้ยวสิ้วถูกกล่าวหาว่าดูหมิ่นโจเจียง(เฉา จาง) เพราะด้วยเหตุนี้และนึกถึงความสัมพันธ์ของเขากับอ้วนสุด โจโฉจึงสั่งประหารชีวิตเอี้ยวสิ้ว
อย่างไรก็ตาม โจผีเองก็ไม่ได้เกลียดเอียวสิ้ว ดาบเล่มโปรดของโจผีเป็นของขวัญจากเอี้ยวสิ้ว และโจผีก็เก็บดาบเล่มนี้ไว้กับตัวเป็นประจำ ต่อมาหลังจากได้เป็นจักรพรรดิ โจผีก็จำได้ว่า ครั้งหนึ่งเอียวสิ้วได้เคยกล่าวว่าดาบเล่มนี้เป็นของหวาง เหมา (王髦) โจผีผู้มีจิตใจคิดถึงจึงออกตามหาหวาง เหมาและมอบอาหารและเสื้อผ้าให้แก่หวาง
การตายของเอียวสิ้วมักเกี่ยวข้องกับเรื่องราวของ "ซี่โครงไก่" ซึ่งกล่าวถึงในคำอธิบายของสามก๊กจี่ ที่เขียนโดยเผย์ ซงจือ และได้รับความนิยมจากวรรณกรรมสามก๊ก เชื่อกันว่า สาเหตุการตายของเอียวสิ้วไม่ใช่เพราะความสัมพันธ์ของเขากับโจสิด แต่เป็นเพราะเขาเดาความคิดภายในของโจโฉได้อย่างถูกต้องซึ่งเป็นเรื่องต้องห้าม และเปิดเผยความคิดเหล่านี้ให้ผู้อื่นโดยไม่ใส่ใจซึ่งยิ่งเป็นสิ่งต้องห้ามเข้าไปอีก คนอย่างโจโฉมักต้องการสร้างความสัมสนให้กับพวกเขาเหล่านั้นและมีความลับทางการเมืองที่ไม่สามารถเปิดเผยให้ใครรู้โดยพลการ ดังนั้นผู้ใต้บังคับบัญชาอย่างเอียวสิ้วถือว่าเป็นหอกข้างแคร่ ภัยใกล้ตัวที่จะเกิดขึ้นได้ทุกเวลา
ก่อนที่เอี้ยวสิ้วจะถูกประหาร โจโฉได้เขียนจดหมายถึงเอียวปิด บิดาของเขาเพื่อตำหนิถึงความเย่อหยิ่งของบุตรชาย ภายหลังจากที่ทราบข่าว เอียวปิดรู้สึกโศกเศร้าเสียใจและโทษตัวเอง จนผมหงอกขาวโพลนและผอมลง เมื่อได้ยินเช่นนี้ โจโฉจึงส่งของขวัญมากมายให้แก่เอียวปิดเพื่อแสดงความเสียใจต่อการสูญเสียบุตรชายของเขา แต่เอียวปิดไม่ยอมรับ
วิทยาลัยนาฏศิลปกาฬสินธุ์

วิทยาลัยนาฏศิลปกาฬสินธุ์  เป็นวิทยาลัยนาฏศิลป หนึ่งในสิบสองแห่งทั่วประเทศ โดยการจัดตั้ง วันที่ 1 พฤษภาคม พ.ศ. 2524 โดยกระทรวงศึกษาธิการ โดยให้สังกัดกองศิลปศึกษา กรมศิลปากร เปิดทำการสอนนักเรียนตั้งแต่ระดับนาฏศิลป์ชั้นต้นจนถึงระดับนาฏศิลป์ชั้นสูง ทั้งนี้เพื่อให้สอดคล้องกับแผนพัฒนาเศรษฐกิจและสังคมแห่งชาติระยะ 4–5 ในด้านการศึกษาที่จะต้องพัฒนาและขยายการศึกษาด้านนาฏศิลป์และดุริยางค์ไทยไปสู่ส่วนภูมิภาคให้เพียงพอ คณะรัฐมนตรีมีมติให้เปิดดำเนินการได้ในปีการศึกษา 2525 กรมศิลปากรอนุมัติเงิน 6,000,000 บาทก่อสร้างอาคารเรียน 4 ชั้น 18 ห้องเรียนจำนวน 1 หลังในเนื้อที่ของราชพัสดุแปลงที่ 14633 บริเวณสนามบินเก่ากองทัพบก ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ ในเนื้อที่ 50 ไร่
ต่อมาในปี พ.ศ. 2551 จึงได้รับการจัดตั้งเป็นหน่วยงานในสังกัดสถาบันบัณฑิตพัฒนศิลป์ กระทรวงวัฒนธรรม
วันสันติภาพสากล

วันสันติภาพสากล  ตรงกับวันที่ 21 กันยายนของทุกปี จัดขึ้นเพื่ออุทิศแก่สันติภาพ และโดยเฉพาะอย่างยิ่งการปราศจากสงคราม บ้างถือเป็นโอกาสพิเศษกำหนดหยุดยิงชั่วคราวในพื้นที่ที่ยังสู้รบกันอยู่ มีการเฉลิมฉลองวันสันติภาพสากลในบรรดาชาติ กลุ่มการเมือง กลุ่มทางทหาร และประชาชนทั้งหลาย วันสันติภาพสากลจัดขึ้นครั้งแรกใน พ.ศ. 2524
ในการเริ่มวันดังกล่าว มีการเคาะ "ระฆังสันติภาพ" ที่สำนักงานใหญ่สหประชาชาติ ในนครนิวยอร์ก สหรัฐอเมริกา ระฆังนั้นถูกหล่อขึ้นจากเหรียญที่รับบริจาคมาจากเด็กทั่วโลก มันถือเป็นของขวัญโดยสมาคมสหประชาชาติแห่งญี่ปุ่น และถูกกล่าวถึงว่าเป็น "เครื่องเตือนใจมนุษย์ถึงมูลค่าแห่งสงคราม" มีข้อความ "สันติภาพโลกเบ็ดเสร็จจงเจริญ" จารึกอยู่ด้านข้างของระฆัง
ระฆังสันติภาพญี่ปุ่น

ระฆังสันติภาพญี่ปุ่น เป็นสัญลักษณ์แห่งสันติภาพของสหประชาชาติ หล่อขึ้นเมื่อวันที่ 24 พฤษภาคม ค.ศ. 1952 เป็นของขวัญอย่างเป็นทางการของประชาชนญี่ปุ่นมอบให้แก่สหประชาชาติเมื่อวันที่ 8 มิถุนายน ค.ศ. 1954 ระฆังสัญลักษณ์สื่อถึงสันติภาพนี้ ญี่ปุ่นบริจาคให้แก่สหประชาชาติ ในเวลานั้นซึ่งญี่ปุ่นยังไม่ได้รับการยอมรับเข้าสู่สหประชาชาติอย่างเป็นทางการ ระฆังสันติภาพญี่ปุ่นมอบให้แก่สหประชาชาติโดยสมาคมสหประชาชาติแห่งญี่ปุ่น
ประวัติ.
โรงงานทาดะในญี่ปุ่นหล่อระฆังเสร็จในวันสหประชาชาติ เป็นผลงานของชิโยจิ นากางาวะ ถูกนำออกจัดแสดงชั่วคราวในโอซากา ประเทศญี่ปุ่น ในงานโอซากาเอ็กซ์โป 70 และภายหลังกลับคืนสู่ที่ตั้งถาวรภายในพื้นที่สหประชาชาติ
เร็นโซ ซาวาดะ ผู้สังเกตการณ์สหประชาชาติชาวญี่ปุ่น มอบระฆังให้แก่องค์การสหประชาชาติ ในเวลาที่มอบนั้น ซาวาดะให้ความเห็นว่า ระฆังทำให้ความปรารถนาสันติภาพเป็นรูปเป็นร่างขึ้น ซึ่งไม่เพียงเฉพาะแต่ชาวญี่ปุ่นเท่านั้น แต่รวมถึงประชาชนแห่งโลกทั้งใบด้วย ดังนั้น มันจึงเป็นสัญลักษณ์แห่งความเป็นสากลของสหประชาชาติ
รายละเอียด.
ตัวระฆังหนัก 116 กิโลกรัม สูง 1 เมตร มีเส้นผ่าศูนย์กลางที่ฐาน 0.6 เมตร โลหะในระฆังได้มาจากเหรียญที่ได้รับบริจาคจากผู้แทน 60 ประเทศที่เข้าร่วมที่ประชุมสมาคมสหประชาชาติครั้งที่ 13 ซึ่งจัดขึ้นในกรุงปารีส ประเทศฝรั่งเศส เหรียญนั้นผู้แทนได้เก็บรวบรวมจากเด็ก
ด้านหนึ่งของระฆังจารึกเป็นภาษาญี่ปุ่นความว่า "สันติภาพโลกเบ็ดเสร็จจงเจริญ" (世界絶対平和萬歳)
ระฆังสันติภาพญี่ปุ่นที่สำนักงานใหญ่สหประชาชาติในนครนิวยอร์ก ตั้งอยู่ภายในสิ่งก่อสร้างไม้ญี่ปุ่น ซึ่งคล้ายกับศาลเจ้าชินโตแบบดั้งเดิม โครงสร้างทั้งหมดรองรับด้วยฐานหินซึ่งได้รับบริจาคจากประเทศอิสราเอล
พิธีการ.
แต่เดิมมีการเคาะระฆังสองครั้งในหนึ่งปี คือ วันแรกของฤดูใบไม้ผลิ หรือวันวสันตวิษุวัต (vernal equinox) และทุกวันเปิดประชุมสมัยประชุมประจำปีของสมัชชาใหญ่แห่งสหประชาชาติในเดือนกันยายน
นอกจากนี้ยังมีการเคาะระฆังสันติภาพสากลในพิธีการวันคุ้มครองโลกประจำปี ซึ่งริเริ่มโดย จอห์น แมกคอนเนลล์ ผู้ก่อตั้งวันนั้น
สารเคลือบเซลล์

สารเคลือบเซลล์
(Extracellular matrix , ECM) เป็นผลิตภัณฑ์อย่างหนึ่งของเซลล์ซึ่งพบอยู่ที่บริเวณรอบนอกของเซลล์สัตว์ สารเคลือบเซลล์นั้นมีส่วนสำคัญในการค้ำจุนโครงสร้างของเซลล์ นอกจากนี้ยังทำหน้าที่ที่สำคัญต่างๆอีกมากมาย ซึ่งถ้าสารเคลือบเซลล์เกิดความผิดปกติขึ้นก็อาจทำให้เซลล์นั้นเกิดความผิดปกติตามไปด้วยและอาจนำไปสู่การเกิดมะเร็งในที่สุด
สารเคลือบเซลล์นั้นจะถูกคัดหลั่งออกมาจากตัวเซลล์และไฟโบรบลาสท์ (fibrobrast) หรือเนื้อเยื่อเกี่ยวพัน (connective tissus) ที่แทรกอยู่ระหว่างเซลล์ ซึ่งสารที่คัดหลั่งออกมานั้นจะมีองค์ประกอบที่สำคัญ 2 ประการ ได้แก่ สารประกอบเชิงซ้อนของโพลีแซคคาไรด์กับโปรตีนที่มีชื่อว่า ไกลโคซามิโนไกลแคนส์ (Glycosaminoglycans,GAGs) สารนี้จะมีคุณสมบัติในการดูดซับน้ำได้ จึงทำให้สารเคลือบเซลล์นั้นมีลักษณะคล้ายเจล และองค์ประกอบสำคัญอีกอย่างหนึ่งก็คือ โปรตีนเส้นใย (Fibrous proteins) ได้แก่ คอลลาเจน(collagen) อีลาสติน(elastin) ไฟโบรเนกติน(fibronectin) และ ลามินิน(laminin) เป็นต้น ซึ่งโปรตีนเส้นใยเหล่านี้จะมีการเชื่อมโยงกับโปรตีนต่างๆในเซลล์ด้วย
สารเคลือบเซลล์นั้นจะพบมากในบริเวณเนื้อเยื่อเกี่ยวพันซึ่งปรากฏในหลายรูปแบบ เช่น กระดูก(bone) ฟัน(teeth) กระจกตา(cornea) เอ็นที่ยึดระหว่างปลายมัดของกล้ามเนื้อกับกระดูก(tendons) เป็นต้น แต่จะพบได้น้อยในเนื้อเยื่อประเภทเนื้อเยื่อสมองและไขสันหลังเนื่องจากเนื้อเยื่อนั้นติดกันแน่น
หน้าที่ของสารเคลือบเซลล์.
สารเคลือบเซลล์นั้นมีหน้าที่สำคัญหลายประการ เช่น เป็นโครงที่ประกบกับเซลล์ช่วยในการค้ำจุนโครงสร้างทางกายภาพของเนื้อเยื่อ มีบทบาทต่อพฤติกรรมของเซลล์ในการรับรู้สิ่งต่างๆนำไปสู่การตอบสนอง เป็นสิ่งที่มีอิทธิพลต่อการอยู่รอดของเซลล์คือเปรียบเสมือนเป็นสิ่งแวดล้อมของเซลล์ เป็นสิ่งที่มีผลต่อพัฒนาการของเซลล์ คือ สามารถกระตุ้นให้เซลล์สามารถเกิดการเปลี่ยนรูปร่างไปทำหน้าที่เฉพาะอย่างได้ และนอกจากนี้ยังเกี่ยวข้องกับการเคลื่อนย้ายเซลล์ ซึ่งจะอาศัยสารเคลือบเซลล์เป็นตัวช่วยในการจดจำว่าเป็นเซลล์พวกเดียวกันหรือไม่ จากนั้นจึงจะเกิดการรวมกลุ่มกันของเซลล์ชนิดเดียวกันกลายเป็นเนื้อเยื่อและนำไปสู่การสร้างอวัยวะในที่สุด การเพิ่มจำนวนเซลล์ก็เช่นกัน สารเคลือบเซลล์นั้นจะเป็นสัญญาณที่คอยบอกว่าเซลล์สมควรที่จะเพิ่มจำนวนหรือไม่ เป็นต้น ถ้าหากว่าเซลล์นั้นไม่มีสารเคลือบเซลล์ เซลล์อาจจะไม่สามารถสื่อสารกันได้ 
เชิงอรรถและอ้างอิง.
<templatestyles src="Reflist/styles.css" />
ตำบลวรนคร

วรนคร เป็นตำบลหนึ่งในอำเภอปัว จังหวัดน่าน ตั้งอยู่บริเวณตอนกลางของตัวอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 8 หมู่บ้าน ได้แก่
พระครูสังวรโสภณ (สาย ติสสโร)

หลวงพ่อสาย (มีนาคม พ.ศ. 2397 - 22 พฤศจิกายน พ.ศ. 2489) เป็นหนึ่งในพระคณาจารย์ทั้ง 3 พระองค์ที่สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชรูปที่ 10 แห่งกรุงรัตนโกสินทร์ ทรงยกย่องขณะเสด็จมาตรวจที่เมืองลพบุรี ทั้ง 3 รูปคือ
ประวัติและพระเกียรติคุณของท่านปรากฏในหนังสือ ระยะทางสมเด็จพระมหาสมณะเสด็จตรวจการณ์คณะสงฆ์ในมณฑลในกรุงเก่า ปีพุทธศักราช 2457 มีข้อความเกี่ยวกับหลวงพ่อและวัดเสือดังนี้ วันที่ 26 มีนาคม... เวลา 1 ยามเศษ เสด็จขึ้นที่ประทับที่พระครูสายจัดกุฏิของท่านไว้ถวาย...พระครูสายวัดนี้ มีรูปสมบัติเป็นสง่าทั้งมีมารยาทงามน่านับถือ มีชาวบ้านชั้นคฤหบดี มีวัยผู้ใหญ่มาอยู่ช่วยพระครูรับเสด็จหลายคน มิกิริยาอัธยาศัยอันเรียบร้อย น่าชม สมกับทั้งเจ้าวัดและลูกบ้าน...
ประวัติ.
หลวงพ่อสาย ติสสโร ท่านเกิดเมื่อเดือนมีนาคม พ.ศ. 2397 ตรงกับรัชสมัยของพระบาทสมเด็จพระปรเมนทร์มหามงกุฎฯ พระจอมเกล้าเจ้าอยู่หัว รัชกาลที่ 4 แห่งราชวงศ์จักรี เป็นบุตรของนายปั้น และนางเกลี้ยง ปั้นสะอาด ได้อุปสมบทเมื่อปี พ.ศ. 2418 ณ วัดพยัคฆาราม มีหลวงพ่อพุก เป็นพระอุปัชฌาย์ หลวงพ่อก๋ง วัดเขาสมอคอน เป็นพระกรรมวาจาจารย์ เมื่อพระอุปัชฌาย์พุก ได้มรณภาพแล้ว หลวงพ่อสายจึงได้สืบเป็นสมภารต่อมา หลวงพ่อได้พัฒนาและช่วยก่อสร้างเสนาสนะทั้งภายในและภายนอกวัด อนึ่ง ขณะที่ท่านยังมีชีวิตอยู่ คณะศิษย์นำโดยพระปลัดเชื้อและพระมหารื่นได้ศรัทธาขออนุญาตหล่อรูปเหมือนของท่านประดิษฐานไว้ ณ วัดพยัคฆาราม ตั้งแต่ปี พ.ศ. 2467 ในปี พ.ศ. 2462 หลวงพ่อสายได้ปลุกเสกและแจกเหรียญรูปไข่ขนาดเล็กให้ศิษยานุศิษย์เป็นครั้งแรก มีผู้ประจักษ์ในกิตติคุณกันเป็นจำนวนมาก เหรียญรุ่นนี้มีราคาสูงหลายหมื่นบาท สภาพสวยถึงหลักแสน นอกจากนี้ยังมีตะกรุด ผ้าประเจียด ระบุปี 2482 พระพิมพ์สี่เหลี่ยมเล็ก ๆ ฯลฯ มีพุทธคุณครบทุกอย่างคือ เมตตา แคล้วคลาด และคงกระพัน ท่านมรณภาพเมื่อปี พ.ศ. 2489 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 แห่งราชวงศ์จักรี รวมสิริอายุได้ 91 ปี 71 พรรษา
ขั้นตอนวิธีของโบรุฟกา

ขั้นตอนวิธีโบรุฟกา  คือขั้นตอนวิธีสำหรับหาต้นไม้ทอดข้ามน้อยที่สุดในกราฟที่ทุกเส้นเชื่อมมีน้ำหนักไม่เท่ากัน
ประวัติที่มา.
ทฤษฏีนี้ได้จำหน่ายขึ้นในปี ค.ศ. 1962 โดย เพื่อเป็นวิธีการสำหรับสร้างโครงข่ายไฟฟ้าที่มีประสิทธิภาพสำหรับ เขตมอเรเวีย-ไซลีเชีย เมืองออสตราวา ใน สาธารณรัฐเช็ก หลังจากนั้นขั้นตอนวิธีนี้ได้ถูกค้นพบอีกครั้งโดย , , , , และ ในปี ค.ศ. 1951 และค้นพบโดย ในปี ค.ศ. 1965 เนื่องจากว่า Sollin เป็นนักวิทยาศาสตร์คอมพิวเตอร์เพียงคนเดียวในที่กล่าวมาข้างต้นอาศัยอยู่ในประเทศที่ใช้ภาษาอังกฤษเป็นภาษาประจำชาติ ขั้นตอนวิธีนี้จึงมักถูกเรียกในอีกชื่อหนึ่งว่า ขั้นตอนวิธีโซลลิน
เนื้อหา.
ขั้นตอนวิธีนี้ถือว่าเป็นขั้นตอนวิธีแบบละโมบ เริ่มต้นจากการพิจารณาจุดยอดทีละจุดและทำการเลือกเส้นเชื่อมที่เชื่อมจุดยอดนั้นและจุดยอดใด ๆ ที่มีน้ำหนักน้อยที่สุดและไม่ทำให้เกิด วัฏจักร โดยไม่คำนึงว่าเส้นเชื่อมนั้นได้ถูกเลือกไปแล้ว ทำเช่นนี้ไปเรื่อย ๆ จนกว่า จุดเชื่อมทุกจุดจะกลายเป็น ต้นไม้ทอดข้าม
โครงสร้างข้อมูล.
โครงสร้างข้อมูลที่สำคัญสำหรับขั้นตอนวิธีโบรุฟกา คือ กราฟที่จะใช้ต้องเป็นกราฟแบบไม่มีทิศทาง
รหัสเทียม.
Given G = (V,E)
 T = graph consisting of V with no edges
 while T has < n-1 edges do
 for each connected component C of T do
 e = min cost edge (v,u) s.t. v in C and u not in C
การวิเคราะห์รหัสเทียม.
ในแต่ละการวนของวงวนนั้น ต้อง
จำนวนของ connected component จะลดลงโดยประมาณ 2 เท่าต่อการวนหนึ่งรอบ ดังนั้นจึงสามารถทราบได้ว่ามีการวนมากที่สุด <math>log |V|</math> ครั้ง
ดังนั้น เวลาที่ใช้ทั้งหมดจึงเป็น <math>O (|E| log |V|) </math>
ขั้นตอนวิธีอื่น ๆ ที่แก้ไขปัญหาเดียวกัน.
ขั้นตอนวิธีสำหรับหาต้นไม้ทอดข้ามน้อยที่สุด นอกจากขั้นตอนวิธีนี้แล้วยังรวมไปด้วยขั้นตอนวิธีครูสกาลและขั้นตอนวิธีพริม สำหรับขั้นตอนวิธีที่เร็วกว่านั้น สามารถคำนวณได้โดยขั้นตอนวิธีแบบสุ่ม และใช้ขั้นตอนวิธีพริมและ ขั้นตอนวิธีโบรุฟกา ร่วมกัน ซึ่งจะสามารถคำนวณได้ในเวลา <math>O (|E|) </math> สำหรับขั้นตอนวิธีเชิงกำหนดที่เร็วที่สุดก็ใช้ขั้นตอนวิธีโบรุฟการ่วมด้วย มีเวลาการทำงาน <math>O (E \alpha (E , V)) </math> โดย <math>\alpha</math> เป็นฟังก์ชันผกผันของฟังก์ชันแอคเคอร์แมน
พระเทพมงคลรังษี (ดี พุทฺธโชติ)

หลวงปู่ดี พุทธโชติ (29 มกราคม พ.ศ. 2417 - 19 มิถุนายน พ.ศ. 2510) วัดเทวสังฆาราม ศิษย์ผู้สืบทอดวิชาจากหลวงปู่ยิ้ม วัดหนองบัว และหลวงพ่อเปลี่ยน วัดใต้ ท่านโดดเด่นทางด้านเมตตามหานิยมดังมีคำขวัญของชาวเมืองกาญจน์ว่า ถ้าเจ้าชู้ต้องวัดเหนือ ถ้าเป็นอ้ายเสือต้องวัดใต้ วัดเหนือก็หมายถึงหลวงปู่ดี วัดเหนือนั่นเอง
ประวัติ.
หลวงปู่ดี ท่านเกิดเมื่อวันที่ 29 มกราคม พ.ศ. 2417 (นับแบบใหม่) ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านทุ่งสมอ อำเภอพนมทวน จังหวัดกาญจนบุรี เป็นบุตรของคุณพ่อเทศ และคุณแม่จันทร์ เอกฉันท์ มีพี่น้องร่วมบิดามารดา 9 คน ท่านเป็นลูกคนที่ 7 บรรพชาเป็นสามเณรเมื่อปี พ.ศ. 2434 ณ วัดทุ่งสมอ โดยมีท่านอาจารย์รอดซึ่งมีศักดิ์เป็นปู่ของท่าน เป็นพระอุปัชฌาย์ บวชเป็นสามเณรอยู่เป็นเวลาอยู่ 6 เดือนก็ลาสิกขาบท ต่อมาเมื่อมีอายุครบเกณฑ์จึงได้อุปสมบทเป็นพระภิกษุเมื่อปี พ.ศ. 2437 ณ วัดทุ่งสมอ โดยมีพระครูวิสุทธิรังษี (ช้าง) วัดบ้านทวน เป็นพระอุปัชฌาย์ พระอาจารย์รอด วัดทุ่งสมอ เป็นพระกรรมวาจาจารย์
มรณภาพ.
ท่านถึงแก่มรณภาพเมื่อวันที่ 19 มิถุนายน พ.ศ. 2510 รวมสิริอายุได้ 93 ปี 73 พรรษา มีพิธีพระราชทานเพลิงศพเมื่อวันที่ 7 เมษายน พ.ศ. 2511 ณ วัดเทวสังฆาราม จังหวัดกาญจนบุรี
วัตถุมงคล.
หลังจากนั้นท่านได้เริ่มสร้างวัตถุมงคลที่โด่งดังมีดังนี้
ฌ็อง แปแร็ง

ฌ็อง บาติสต์ แปแร็ง (30 กันยายน ค.ศ. 1870 – 17 เมษายน ค.ศ. 1942) เป็นนักฟิสิกส์ชาวฝรั่งเศส และผู้ได้รับรางวัลโนเบลสาขาฟิสิกส์ ในปี ค.ศ. 1926
ปี ค.ศ. 1895 แปแร็งแสดงให้เห็นว่า รังสีแคโทดประกอบขึ้นจากคอร์พัสเคิลที่มีประจุไฟฟ้าเป็นลบ เขาคำนวณเลขอาโวกาโดรด้วยกระบวนการหลายแบบ และอธิบายพลังงานแสงอาทิตย์ด้วยปฏิกิริยาเทอร์โมนิวเคลียร์ของไฮโดรเจน
หลังจากที่อัลเบิร์ต ไอน์สไตน์เผยแพร่ทฤษฎีว่าด้วยการเคลื่อนที่ของบราวน์ในรูปของอะตอมในปี ค.ศ. 1905 แปแร็งได้ทำการทดลองเพื่อทดสอบและรับรองการคาดการณ์ของไอน์สไตน์ และช่วยยืนยันทฤษฎีอะตอมของดาลตันซึ่งเป็นที่ถกเถียงกันมานานนับศตวรรษ
จากผลงานนี้ และผลงานอื่นๆ เกี่ยวกับโครงสร้างที่ไม่ต่อเนื่องของสสาร ทำให้แปแร็งได้รับรางวัลโนเบลสาขาฟิสิกส์ในปี ค.ศ. 1926 และเป็นอันสิ้นสุดการโต้เถียงอันยาวนานว่าด้วยลักษณะที่แท้จริงทางกายภาพของโมเลกุล
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การหารเชิงทดลอง

การหารเชิงทดลอง  เป็นขั้นตอนวิธีที่ทำความเข้าใจได้ง่าย เนื่องจากเป็นขั้นตอนวิธีที่ใช้วิธีการแบบบรู๊ทฟอร์ซ (brute-force) เพื่อช่วยในการแยกตัวประกอบของจำนวนเต็ม n โดยตรวจสอบว่ามีจำนวนเฉพาะใดๆที่มากกว่า 1 แต่น้อยกว่า n ที่สามารถหาร n ได้ลงตัว โดยวิธีนี้มักใช้กับการแยกตัวประกอบของจำนวนเต็มค่าน้อยๆ เนื่องจากประสิทธิภาพเชิงเวลาค่อนข้างช้า
คำอธิบาย.
การหารเชิงทดลองนั้น ใช้หลักของการหาขอบเขตล่างและขอบเขตบน(lower bound&upper bound)เข้ามาช่วย กำหนดให้ จำนวนเต็ม n= s×t และ s ≤ t เราจะทำการตรวจสอบว่ามี s | n (หมายถึง s หาร n ได้ลงตัว) สำหรับจำนวน s = {2, ..., √n} โดยขอบเขตบน คือ s ≤ √n นั้น มีทฤษฎีดังนี้
ทฤษฎี : ตัวประกอบเฉพาะของจำนวนเต็มใดๆ จะต้องมีค่าน้อยกว่าหรือเท่ากับรากที่สองของจำนวนเต็มนั้นๆ
บทพิสูจน์ : สมมุติให้ s > √n ดังนั้น t ≥ s > √n เป็นผลให้ n < s×t ทำให้ขัดแย้งกับข้อเท็จจริง n = s×t เพราะฉะนั้น s ≤ N
ตัวอย่างที่1 : ให้จำนวนเต็มบวก n มีค่าเท่ากับ 7399 สามารถแสดงขั้นตอนวิธีการทำได้ดังนี้
 เพราะฉะนั้น ตัวประกอบของ 7399 คือ 7×7×151
ตัวอย่างที่2 : ให้จำนวนเต็มบวก n มีค่าเท่ากับ 491 สามารถแสดงขั้นตอนวิธีการทำได้ดังนี้
 เพราะฉะนั้น 491 ไม่มีจำนวนเฉพาะใดๆเป็นตัวประกอบ 491 จึงเป็นจำนวนเฉพาะ
ประสิทธิภาพการทำงาน.
ประสิทธิภาพเชิงเวลาของการหารเชิงทดลอง ในกรณีที่แย่ที่สุด คือ จำนวนเต็มที่ต้องการทดลองเป็นจำนวนเฉพาะ ในกรณีนี้จะใช้จำนวนเฉพาะตั้งแต่ 2 ถึง √n โดยต้องทำเป็นจำนวน 2√n / ln n ครั้ง ทำให้มีประสิทธิภาพเชิงเวลาเป็น O(√n / log n)
การใช้การหารเชิงทดลองเป็นวิธีที่รวดเร็วสำหรับการแยกตัวประกอบของจำนวนเต็มที่มีตัวประกอบน้อยๆ เนื่องจาก มีจำนวนเต็ม 50% ที่มี 2 เป็นตัวประกอบ, 33% ที่มี 3 เป็นตัวประกอบ, 88% ที่มีจำนวนเต็มที่มีค่าน้อยกว่า 100 เป็นตัวประกอบ และ 92% ที่มีจำนวนเต็มที่มีค่าน้อยกว่า 1000 เป็นตัวประกอบ ดังนั้นจึงคุ้มค่าที่จะเริ่มหาตัวประกอบจากจำนวนเฉพาะดังขั้นตอนวิธีนี้
การประยุกต์ใช้.
การหารเชิงทดลองเป็นขั้นตอนวิธีที่ช่วยในการแยกตัวประกอบจำนวนเต็ม การหาตัวประกอบเฉพาะ และการหาตัวหารร่วมมาก
ดูเพิ่ม.
ขั้นตอนวิธีที่เกี่ยวข้องกับการแยกตัวประกอบ อาทิ
อื่นๆ.
ตัวอย่างการทำหารหารเชิงทดลองด้วนภาษาคอมพิวเตอร์ต่างๆ
มิสเตอร์ซิมเพิล

มิสเตอร์ซิมเพิล  เป็นสตูดิโออัลบั้มที่ 5 ของวงซูเปอร์จูเนียร์ วางจำหน่ายเมื่อวันที่ 3 สิงหาคม พ.ศ. 2554 มียอดจำหน่ายรวม 287,427 ชุดใน 1 เดือน
ตำบลนาหนองทุ่ม (อำเภอแก้งคร้อ)

ตำบลนาหนองทุ่ม เป็นตำบลที่มีขนาดใหญ่ที่สุดในอำเภอแก้งคร้อด้วยขนาดพื้นที่ 92 ตร.กม. มีประชากรรวมกันทั้งสิ้นกว่า 18,714 คน โดยแบ่งการปกครองออกเป็นสองส่วนคือ เขตเทศบาลตำบลนาหนองทุ่มและเขตองค์การบริหารส่วนตำบลนาหนองทุ่ม
ลักษณะภูมิประเทศ.
สภาพพื้นที่โดยทั่วไปของตำบลนาหนองทุ่มเป็นที่ราบระหว่างเชิงเขา 2 ด้าน และตั้งอยู่ในเขตลุ่มน้ำห้วยสามหมอ โดยพื้นที่ส่วนใหญ่มีลักษณะเป็นดินทราย 
เขตการปกครอง.
ตำบลนาหนองทุ่มแบ่งออกเป็น 18 หมู่บ้าน หมู่บ้านในเขตเทศบาล 10 หมู่บ้าน และนอกเขตเทศบาลจำนวน 8 หมู่บ้าน ดังนี้
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลนาหนองทุ่ม อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
อิกัวนาแรด

อิกัวนาแรด หรือ ไรนอเซอรัสอิกัวนา  เป็นสัตว์เลื้อยคลานจำพวกอิกัวนา มีชื่อวิทยาศาสตร์ว่า "Cyclura cornuta" อยู่ในวงศ์ Iguanidae
มีจุดเด่นอยู่ที่ตรงหัวขนาดใหญ่ที่มีเขาที่ดั้งจมูกเหมือนกับนอแรดอันเป็นที่มาของชื่อเรียก มีลำตัวที่มีขนาดใหญ่ หนา บึกบึน ลำตัวมีสีน้ำตาล หรือสีเขียวมะกอกหรือสีดำ ขณะที่บางตัวมีส่วนหางสีฟ้า ในตอนเล็กจะมีสีเทาอมฟ้าแซมตลอดทั้งตัว ในตัวผู้จะมีสีสันบริเวณกล้ามเนื้อที่หลังคอหนามาก และมีกล้ามเนื้อบริเวณกรามที่ใหญ่มากจนปูดออกมาบริเวณหัวอย่างชัดเจน ภายในปากเป็นสีม่วงดำสำหรับใช้ขู่ โดยการขู่จะใช้วิธีอ้าปากขู่และงับกรามลงแรง ๆ 
จัดเป็นอิกัวนาที่มีขนาดใหญ่ที่สุดในสกุล "Cyclura" ด้วยมีความยาวที่สุดได้ถึง 1.5 เมตร และมีน้ำหนักได้ถึง 15 กิโลกรัม กระจายพันธุ์อยู่ในที่ที่แห้งแล้งแถบเกาะฮิสปันโยลา, หมู่เกาะแคริบเบียน และดอมินีกา
มีอยู่ด้วยกันทั้งหมด 3 ชนิดย่อย ซึ่งสูญพันธุ์ไปแล้วหนึ่งชนิด และอยู่ในภาวะใกล้สูญพันธุ์อย่างยิ่งหนึ่งชนิด เป็นอิกัวนาที่กินได้ทั้งพืชและสัตว์ขนาดเล็ก หรือ ไข่นก เป็นอาหารได้ แต่จะกินพืชเป็นหลัก
เป็นสัตว์เลื้อยคลานที่เป็นที่นิยมเลี้ยงสำหรับผู้ที่นิยมเลี้ยงสัตว์แปลก ๆ แต่ว่าเป็นอิกัวนาที่มีนิสัยก้าวร้าว ไม่ค่อยเชื่อง และอาจกัดทำร้ายผู้เลี้ยงได้ โดยขณะที่สถานะการอนุรักษ์ในธรรมชาติ อิกัวนาแรด มีศัตรูตามธรรมชาติ คือ งูโบอา เพียงพอน สุนัข แมว และหนู ที่จะทำลายและกัดกินไข่และรัง แต่ปัจจุบันได้รับการคุ้มครองจากกฎหมายที่เข้มงวด และการได้รับการเอาใจใส่จากผู้คนในท้องถิ่น ประกอบกับการสามารถเพาะขยายพันธุ์ในที่เลี้ยงได้แล้ว ทำให้มีจำนวนประชากรเพิ่มขึ้น
ขั้นตอนวิธีพีลบหนึ่งของพอลลาร์ด

ขั้นตอนวิธีพีลบหนึ่งของพอลลาร์ด  เป็นขั้นตอนวิธีในการหาตัวประกอบของจำนวนเต็มโดยใช้แนวคิดทางทฤษฎีจำนวนเป็นพื้นฐาน ขั้นตอนวิธีดังกล่าว จอห์น พอลลาร์ด  นำเสนอขึ้นในปี 1974
แนวคิดพื้นฐาน.
ขั้นตอนวิธีพีลบหนึ่งของพอลลาร์ดมีพื้นฐานอยู่บนทฤษฎีบทเล็กของแฟร์มาต์ สำหรับจำนวนเต็ม "a" ซึ่งเป็นจำนวนเฉพาะสัมพัทธ์กับ "p" และสำหรับจำนวนเต็มบวก "K" แล้ว
 <math>a^{K(p-1)} \equiv 1\pmod{p}</math>
ถ้า "x" เป็นสมภาคกับ 1 มอดุโลด้วยตัวประกอบหนึ่งของ "n" เมื่อ "n" คือจำนวนเต็มที่ต้องการหาตัวประกอบ แล้วตัวประกอบนั้น ๆ ย่อมต้องหารตัวหารร่วมมากของ "x - 1" และ "n" ได้ลงตัว
ในการเลือกเต็มบวก "K" นั้นเพื่อนำไปหาร "p - 1" นั้น มันจะให้ "K" เกิดผลคูณของเลขยกกำลังของจำนวนเฉพาะหลาย ๆ ตัว โดยมากแล้วมักจะเลือกจำนวนเฉพาะที่จะมาใช้เป็นตัวประกอบนั้นไม่ให้มีค่าเกินค่า ๆ หนึ่ง (ในที่นี้จะขอเรียกว่า "B") เริ่มจากการสุ่มตัวเลข "x" มาหนึ่งตัว แล้วแทนค่าของ "x" ด้วย <math>x^w \mod n</math> เมื่อ "w" แทนจำนวนเฉพาะที่ใช้เป็นเลขยกกำลัง ซึ่งขั้นตอนวิธีจะหาตัวประกอบของจำนวนเต็ม "n" ได้ก็ต่อเมื่อตัวหารร่วมมากของ "x - 1" และ "n" ไม่เท่ากับ 1
 ข้อมูลขาเข้า: จำนวนประกอบ "n"
 ข้อมูลขาออก: ตัวประกอบของ "n" หรือข้อผิดพลาด (ในกรณีที่หาตัวประกอบไม่พบ)
# เลือกขอบเขตบน "B" ของจำนวนเฉพาะที่จะนำมาใช้เป็นตัวประกอบของจำนวนเต็ม' "K"
# <math>M \gets \prod_{\text{primes}~q \le B} q^{ \lfloor \log_q{B} \rfloor }</math>
# สุ่มเลือก "a" ซึ่งเป็นจำนวนเฉพาะสัมพัทธ์กับ "p" (ข้อสังเกต: อย่างไรก็ตาม สามารถกำหนดค่าของ "a" ได้เองเลย เนื่องจากการสุ่มเลือกในขั้นตอนนี้ยังไม่จำเป็นเท่าไรนัก)
# <math>g \gets \gcd(a^M - 1, n)</math> (โดยระหว่างการคำนวณ <math>a^{M}</math> ให้ทำการมอดุโลด้วย "n" ควบคู่ไปด้วย)
# ถ้า 1 < "g" < "n" นั่นคือพบตัวประกอบแล้ว ให้คืนค่า "g"
# ถ้า "g" = 1 หรือ "g" = "n" ให้กลับไปเลือกค่า "B" ใหม่ที่มากกว่าเดิม แล้วย้อนกลับไปทำขั้นตอนที่ 2 อีกครั้ง หรือแสดงข้อผิดพลาดว่าหาไม่พบ
ขั้นตอนวิธี และอัตราการเติบโต.
อัตราการเติบโตของขั้นตอนวิธีนี้คือ O("B" × log "B" × log2"n") โดยยิ่ง "B" มีค่ามาก ยิ่งทำให้ทำงานช้า แต่ทำให้โอกาสที่จะหาตัวประกอบพบนั้นเพิ่มมากขึ้น
ตัวอย่างการหาตัวประกอบ.
ต้องการหาตัวประกอบของ "n" = 2987 โดยให้ "a" = 2 และ "M" = 7! (ในที่นี้จะขอเลือก "M" = 7 เพื่อความสะดวกในการแสดงตัวอย่างการคำนวณ)
ด้วยขั้นตอนวิธีพีลบหนึ่งของพอลลาร์ด จึงต้องคำนวณหา <math>2^{7!} \pmod{2987}</math> ซึ่งคำนวณได้จาก
 <math>(((((2^{2})^{3})^{4})^{5})^{6})^{7} \pmod{2987}</math>
ซึ่งจะได้ลำดับของการคำนวณ ดังนี้
 <math>2^{2} \equiv 4\pmod{2987}</math>
 <math>4^{3} \equiv 64\pmod{2987}</math>
 <math>64^{4} \equiv 2224\pmod{2987}</math>
 <math>2224^{5} \equiv 1039\pmod{2987}</math>
 <math>1039^{6} \equiv 2227\pmod{2987}</math>
 <math>2227^{7} \equiv 755\pmod{2987}</math>
จากนั้น นำค่า 755 ที่ได้ไปลบออกหนึ่ง แล้วคำนวณหาตัวหารร่วมมากระหว่าง 755 -1 กับ "n" จะได้ว่า
 <math>\gcd(755 - 1, n) = \gcd(754, 2987) = 29</math>
นั่นคือ 29 เป็นตัวประกอบหนึ่งของ 2987 นั่นเอง
ปลาหมอคิวปิโด

ปลาหมอคิวปิโด หรือ ปลาหมอคิวปิด  เป็นปลาน้ำจืดชนิดหนึ่ง มีชื่อวิทยาศาสตร์ว่า "Biotodoma cupido" จัดอยู่ในวงศ์ปลาหมอสี (Cichlidae)
มีลักษณะแบนข้าง ส่วนหัวโค้งมน ปลายปากแหลมเล็กน้อย ดวงตาใหญ่มีเส้นสีดำพาดผ่านในแนวตั้ง ปากมีขนาดเล็กอยู่ในตำแหน่งกลางของหน้า บริเวณแก้มมีเส้นสีเขียวสะท้อนแสง ซึ่งเมื่อปลาโตขึ้นจะเพิ่มขึ้นด้วย ลำตัวเป็นสีเหลืองน้ำผึ้งฉาบด้วยสีฟ้าเขียว ครีบอกเรียวยาวที่ก้านครีบแรกเป็นสีเหลือบเขียวฟ้าเหมือนลายที่บริเวณหน้า ขอบครีบหลังมีสีฟ้าอมเขียว ครีบก้นมีขนาดใหญ่เป็นสีชมพูอ่อน ขอบบนล่างของครีบเป็นก้านครีบแข็งใหญ่สีเหลือบฟ้าขาว ที่ลำตัวเหนือเส้นข้างลำตัวมีจุดสีดำขนาดใหญ่เห็นชัดเจน 
มีขนาดโตเต็มที่ประมาณ 14 เซนติเมตร พบกระจายพันธุ์ในแหล่งน้ำที่มีกระแสน้ำไม่แรงนัก พื้นท้องน้ำมีเศษซากใบไม้และอินทรียวัตถุทับถมกัน ทำให้มีสภาพน้ำเป็นกรดอ่อน ๆ ในทวีปอเมริกาใต้ แถบประเทศเปรูจนถึงชายฝั่งมหาสมุทรแอตแลนติกของประเทศบราซิล เช่น แม่น้ำอเมซอน, โอริโนโค และกายอานา ซึ่งปลาในแต่ละแหล่งน้ำอาจมีความแตกต่างกันบ้างเล็ก ๆ น้อย ๆ ในลักษณะและสีสัน มีพฤติกรรมการหากินโดยกินสัตว์น้ำขนาดเล็กและแพลงก์ตอนตามพื้นน้ำ
พฤติกรรรมเมื่อถึงฤดูผสมพันธุ์ ปลาเพศเมียจะมีขนาดและครีบต่าง ๆ ใหญ่กว่าเพศผู้ โดยปลาทั้งคู่จะขุดหลุมตื้น ๆ เพื่อวางไข่ และมีพฤติกรรมขับไล่ปลาหรือสัตว์อื่นที่ผ่านเข้ามาใกล้ ไข่ใช้เวลาฟักเป็นตัวประมาณ 3 วัน เมื่อฟักเป็นตัวแล้ว ปลาเพศเมียจะนำลูกไปเลี้ยงไว้ในหลุมที่ขุดไว้ ส่วนเพศผู้จะทำหน้าที่เสมือนยามรักษาความปลอดภัยภายนอก 
เป็นปลาที่นิยมเลี้ยงเป็นปลาสวยงาม นับได้ว่าเป็นปลาหมอสีชนิดหนึ่งที่มีความสวยงามและไม่ดุร้าย และจะยิ่งเพิ่มความสวยงามของสีสันขึ้นเมื่อต้องกับแสงแดด อีกทั้งสามารถเพาะขยายพันธุ์ได้ในตู้เลี้ยง แต่สำหรับในประเทศไทย เป็นปลาที่ค่อนข้างหายากเนื่องจากมีการนำเข้ามาจำหน่ายเพียงไม่กี่ครั้งเท่านั้น
ซึ่งในชื่อวิทยาศาสตร์นั้น คำว่า "Biotos" มาจากภาษากรีกหมายถึง "ชีวิต" ผสมกับคำว่า "domos" หมายถึง "ม้า" และคำว่า "cupio" มาจากภาษาละตินซึ่งหมายถึง "Cupidus" หรือคิวปิด ซึ่งเป็นกามเทพ ในความหมายซึ่งผู้อนุกรมวิธาน (โยฮานน์ ยาค็อบ เฮ็กเคล) ต้องการสื่อความหมายว่า ตกหลุมรักปลาชนิดนี้ตั้งแต่แรกพบ
ตำบลวังคีรี

ตำบลวังคีรี เป็นตำบลหนึ่งในอำเภอห้วยยอด จังหวัดตรัง มีประชากรประมาณ 3,839 คน 1,017 ครัวเรือน ประชากรส่วนใหญ่ประกอบอาชีพทำสวนยางพาราและสวนผลไม้เป็นหลัก ผลิตภัณฑ์สินค้าประจำตำบล ได้แก่ ผ้าห่มจากเศษผ้า
สภาพภูมิประเทศของตำบลวังคีรีส่วนใหญ่เป็นที่ราบลุ่มและเนินสูงสลับติดต่อกัน เดิมตำบลวังคีรีได้รวมกับตำบลบางกุ้ง แต่ต่อมาได้แยกออกจากกันในปี พ.ศ. 2530 และในปี พ.ศ. 2554 มีการค้นพบเรือไม้โบราณ อายุมากกว่า 500 ปี
การแบ่งเขตการปกครอง.
ตำบลวังคีรีประกอบด้วย 6 หมู่บ้านได้แก่
สุริยัน (ระบบปฏิบัติการ)

สุริยัน (Suriyan) คือชื่อของระบบปฏิบัติการในลักษณะของลินุกซ์ที่ปัจจุบันพัฒนาต่อมาจากอูบุนตูโดยเพิ่มความสามารถภาษาไทย พัฒนาโดยฝ่ายโอเพนซอร์ส สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) หรือ ซิป้า โดยจะเจาะจงกลุ่มเป้าหมายสำหรับผู้ใช้ทั่วไป ทั้งการใช้ที่บ้าน ที่สำนักงาน ในสถานศึกษา สำหรับคอมพิวเตอร์ส่วนบุคคล ในรูปแบบคอมพิวเตอร์แบบตั้งโต๊ะและคอมพิวเตอร์พกพา รุ่นเสถียรล่าสุดคือ 54.10
เหตุมีชื่อว่า สุริยัน นั้นเป็นเพราะมีโครงการคู่กันที่เชื่อว่า จันทรา ซึ่งเป็นโครงการรวมโปรแกรมโอเพนซอร์สของไมโครซอฟท์วินโดวส์ โดยมีการพัฒนาต่อเนื่องกว่า สุริยัน ในปัจจุบันเมื่อได้รับการยอมรับมาขึ้นได้เปลี่ยนชื่อเป็น ไทยโอเอส
ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทน
ประวัติ.
โครงการสุริยัน ลินุกซ์ เป็นความต้องการของซิป้า ที่จะทำให้ผู้ใช้งานคอมพิวเตอร์ในประเทศไทยลดการใช้งานซอฟต์แวร์พาณิชย์ที่ผิดกฎหมายและเป็นการลดการค่าใช้จ่ายของประเทศ สร้างความยั่งยืนให้กับประเทศไทย เปิดตัวโครงการครั้งแรกในงาน ICT Export 2007 จัดในช่วงเดือนกันยายน พ.ศ. 2548 ในบูตของสำนักงานส่งเสริมอุตสาหกรรมซอฟต์แวร์แห่งชาติ หรือ ซีป้า ในขณะมีเพียงแผ่นจันทราเท่านั้นที่ได้รับการแจกจ่าย ส่วนแผ่นของสุริยัน ผู้สนใจต้องทำการลงชื่อแล้วการแจกจ่ายจะดำเนินการต่อไปหลังจากแผ่นต้นแบบเสร็จแล้ว หลังจากนั้นมีทบทวนกันใหม่อีกครั้งเกี่ยวกับโครงการในสายพัฒนาเพราะว่าไม่ต้องการให้ซ้ำซ้อนกับลินุกซ์ทะเลของเนคเทค
ปริมาตรของเม็ดเลือดแดงโดยเฉลี่ย

ปริมาตรของเม็ดเลือดแดงโดยเฉลี่ย (หรือ mean cell volume (MCV)) คือ การวัดปริมาตรเฉลี่ยของเม็ดเลือดแดงซึ่งเป็นส่วนหนึ่งของการตรวจนับเม็ดเลือดอย่างสมบูรณ์
สำหรับผู้ป่วยโรคโลหิตจาง ค่า MCV จะช่วยให้สามารถจำแนกป่วยออกเป็น โลหิตจางชนิดเม็ดเลือดขนาดเล็ก (microcytic anemia, ค่า MCV ต่ำกว่าช่วงปกติ), โลหิตจางชนิดเม็ดเลือดขนาดปกติ (normocytic anemia, ค่า MCV อยู่ในช่วง) หรือ โลหิตจางชนิดเม็ดเลือดขนาดใหญ่ (macrocytic anemia, ค่า MCV มากกว่าช่วงปกติ)
การคำนวณ.
ค่า MCV สามารถคำนวณได้จากการนำค่าฮีมาโตคริตหารด้วยจำนวนเม็ดเลือดแดง (จำนวนเม็ดเลือดแดง/ลิตร) (HCT/RBC) แล้วรายงานผลในหน่วย เฟมโตลิตร (fL)
ค่า MCV ที่คำนวณจากเครื่องอัตโนมัติสามารถนำผลที่ได้มาเปรียบเทียบกับการตรวจรูปร่างของเม็ดเลือดแดงอีกครั้งจากฟิล์มเลือดเพื่อป้องกันความผิดพลาดมราอาจจะเกิดขึ้นจากเครื่องมือหรือข้อผิดพลาดทางเทคนิค
การแปลผล.
ช่วงค่าอ้างอิงของค่า MCV คือ 80-100 fL 
ค่าสูง.
การเกิด hemolytic anaemia หรือการพบ reticulocyte สามารถทำให้ค่า MCV สูงขึ้น โดยใน pernicious anemia ค่า MCV สามารถมีค่าสูงถึง 150 fL การที่ค่า MCV มีค่าสูงยังเกี่ยวข้องกับโรคพิษสุราเรื้อรัง (alcoholism) อีกด้วย (จากการเพิ่มของ GGT และอัตราส่วนระหว่าง AST:ALT เป็น 2:1) นอกจากนี้ การขาดวิตามินบี12 และ/หรือ กรดโฟลิก ยังเกี่ยวข้องกับโลหิตจางชนิดเม็ดเลือดขนาดใหญ่ (MCV สูง) เช่นกัน
ค่าต่ำ.
สาเหตุที่พื้นฐานที่สุดของการเกิดโลหิตจางชนิดเม็ดเลือดขนาดเล็ก คือ การขาดธาตุเหล็ก (อาจเกิดจากการบริโภคอาหารไม่เพียงพอ การเสียเลือดทางระบบทางเดินอาหาร หรือการมีประจำเดือน) โรคธาลัสซีเมีย หรือการเป็นโรคเรื้อรัง
ผู้ป่วยที่มีค่า MCV ต่ำร่วมกับมีผลบวกสำหรับการตรวจ stool guaiac test (การตรวจเลือดจากอุจจาระ) มีความเสี่ยงสูงที่จะเป็นมะเร็งระบบทางเดินอาหาร (Gastrointestinal cancer)
ในผู้ป่วยโลหิตจางจากการขาดธาตุเหล็ก (iron deficiency anemia หรือ microcytic anemia) สามารถพบว่า ค่า MCV จะมีค่าประมาณ 60-70 fL ส่วนผู้ป่วยโรคธาลัสซีเมียสามารถพบว่า ค่า MCV อาจจะต่ำ ถึงแม้ว่าผู้ป่วยจะไม่ขาดธาตุเหล็กก็ตาม
ปริมาณเฉลี่ยของฮีโมโกลบินในเม็ดเลือดแดง

ปริมาณเฉลี่ยของฮีโมโกลบินในเม็ดเลือดแดง (หรือ mean cell hemoglobin (MCH)) คือ ค่าเฉลี่ยของน้ำหนักฮีโมโกลบินที่มีอยู่ในเม็ดเลือดแดง นับเป็นส่วนหนึ่งของการตรวจนับเม็ดเลือดอย่างสมบูรณ์ ค่า MCH จะต่ำลงใน hypochromic anemia 
ค่า MCH คำนวณได้จากปริมาณของฮีโมโกลบิน (Hb) หารด้วยจำนวนเม็ดเลือดแดง (RBC) หรือ MCH=(Hb*10)/RBC 
ค่าปกติของ MCH อยู่ที่ 27 - 31 พิโกกรัม (pg)/เซลล์ เปลี่ยนเป็นหน่วย SI ได้เป็น 1 pg ของฮีโมโกลบิน = 0.06207 เฟมโตโมล (femtomol) ดังนั้น ค่าปกติของ MCH ในหน่วย SI คือ 1.68 - 1.92 fmol/cell.
ดัชนีเม็ดเลือดแดง

ดัชนีเม็ดเลือดแดง  เป็นการตรวจเลือดที่ให้ข้อมูลเกี่ยวกับฮีโมโกลบินและขนาดของเม็ดเลือดแดง ค่าที่ผิดปกติสามารถบ่งบอกถึงการเป็นโลหิตจาง รวมถึง สามารถใช้แยกชนิดของโลหิตจางได้ด้วย
ปริมาตรของเม็ดเลือดแดงโดยเฉลี่ย.
ปริมาตรของเม็ดเลือดแดงโดยเฉลี่ย (MCV) คือ การวัดปริมาตรเฉลี่ยของเม็ดเลือดแดง คำนวณได้จากการนำค่าฮีมาโตคริต (Hct) หารด้วยจำนวนเม็ดเลือดแดง
ปริมาณเฉลี่ยของฮีโมโกลบินในเม็ดเลือดแดง.
ปริมาณเฉลี่ยของฮีโมโกลบินในเม็ดเลือดแดง (MCH) คือ ค่าเฉลี่ยของปริมาณฮีโมโกลบิน (Hb) ต่อเม็ดเลือดแดง คำนวณได้จากการนำค่าฮีโมโกลบิน (Hb) หารด้วยจำนวนเม็ดเลือดแดง 
ความเข้มข้นเฉลี่ยของฮีโมโกลบินในเม็ดเลือดแดง.
ความเข้มข้นเฉลี่ยของฮีโมโกลบินในเม็ดเลือดแดง (MCHC) คือ ความเข้มข้นเฉลี่ยของฮีโมโกลบินต่อเม็ดเลือดแดง คำนวณได้จากการนำค่าฮีโมโกลบินหารด้วยค่าฮีมาโตคริต
ถนนพัทยาเหนือ

ถนนพัทยาเหนือ เป็นถนนคอนกรีตขนาด 6 ช่องจราจร ในเมืองพัทยา จังหวัดชลบุรี มีแนวทางเริ่มต้นจากถนนสุขุมวิทบริเวณแยกพัทยาเหนือ ไปทางทิศตะวันตกสิ้นสุดที่บริเวณวงเวียนปลาโลมา ซึ่งเป็นจุดบรรจบของถนนพัทยา-นาเกลือ ถนนเลียบชายหาดพัทยา และถนนพัทยาสายสอง รวมระยะทางประมาณ 1.9 กิโลเมตร. ถนนพัทยาเหนือเคยอยู่ในความรับผิดชอบของกรมทางหลวง โดยกำหนดเป็น ทางหลวงแผ่นดินหมายเลข 3136 ปัจจุบันได้โอนถนนทั้งสายให้กับเมืองพัทยาดูแลรับผิดชอบแทน กำหนดให้เป็น ทางหลวงท้องถิ่น ชบ.ถ 2-0002
บาวด์ฟอร์กลอรี (2011)

บาวด์ฟอร์กลอรี (2011)  เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 16 ตุลาคม ค.ศ. 2011 ที่ Liacouras Center ฟิลาเดลเฟีย รัฐเพนซิลเวเนีย บาวด์ออฟกลอรีครั้งนี้เป็นครั้งที่ 7
คณะพยาบาลศาสตร์ มหาวิทยาลัยสวนดุสิต

คณะพยาบาลศาสตร์ มหาวิทยาลัยสวนดุสิต  เป็น คณะวิชา สังกัดมหาวิทยาลัยสวนดุสิต ขั้นตอนการก่อตั้ง ใช้ระยะเวลาประมาณ 1 ปีเศษ เดือนตุลาคม 2548 มหาวิทยาลัยเชิญ อดีต ผ.อ. วิทยาลัยพยาบาลเกื้อการุณย์ (ดร.เบ็ญจา เตากล่ำ) เป็นผู้อำนวยการโครงการจัดตั้งคณะพยาบาลศาสตร์ เดือนธันวาคม 2548 มหาวิทยาลัยเชิญ รศ.ดร. ทัศนา บุญทอง เป็นที่ปรึกษาและเป็นประธานกรรมการร่างโครงการจัดตั้งคณะพยาบาลศาสตร์และจัดทำหลักสูตรฯ และเชิญผู้ทรงคุณวุฒิด้านต่างๆ
การรับรองสถาบัน.
คณะพยาบาลศาสตร์ มหาวิทยาลัยสวนดุสิต ได้รับการรับรองจาก สภาการพยาบาล 3 ปี หลังจากบัณทิตรุ่นแรกจบการศึกษา เมื่อปี 2554 โดยสถาการพยาบาลได้รับรอง
ตั้งแต่ ปีการศึกษา 2554-2556 (ข้อมูล ณ วันที่ 7 มิถุนายน 2556:สภาการพยาบาล) เมื่อครบ 3 ปีแล้ว สภาการพยาบาลมีการตรวจเยี่ยมสถาบัน เห็นชอบให้รับรองสถาบัน
3 ปี ตั้งแต่ปีการศึกษา 2557-2559 (ข้อมูล ณ วันที่ 13 กุมภาพันธ์ 2558), สภาการพยาบาลมีการตรวจเยี่ยมสถาบัน เห็นชอบให้รับรองสถาบัน
5 ปี ตั้งแต่ปีการศึกษา 2560-2564 (ข้อมูล ณ วันที่ 15 มิถุนายน 2561:สภาการพยาบาล)
สมเด็จพระมหาวีรวงศ์ (มานิต ถาวโร)

<ns>0</ns>
 <revision>
 <parentid>12317978</parentid>
 <timestamp>2025-06-15T13:07:00Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12368828</origin>
 <model>wikitext</model>
 <format>text/x-wiki</format>
สมเด็จพระมหาวีรวงศ์ (มานิต ถาวโร) เป็นสมเด็จพระราชาคณะ อดีตเจ้าอาวาสวัดสัมพันธวงศารามวรวิหาร และอดีตกรรมการมหาเถรสมาคม เคยดำรงตำแหน่งคณะผู้ปฏิบัติหน้าที่สมเด็จพระสังฆราช มีวัตรปฏิบัติเรียบง่าย งดงาม น่าเลื่อมใส ดุจเดียวกับพระกัมมัฏฐาน ที่ครั้งหนึ่งเคยเดินธุดงค์ไปบนเส้นทางเดียวกับพระกัมมัฏฐานสายหลวงปู่มั่น ภูริทตฺโต เน้นการปฏิบัติภาวนาพร้อมกับการปฏิบัติเคร่งครัดตามพระธรรมวินัย ก่อนจะหันเหชีวิตมุ่งหน้าสู่การเรียนพระปริยัติธรรมตามแนวทาง “คันถธุระ” จนประสบผลส่าเร็จสูงสุด ได้เปรียญธรรม 9 ประโยค และได้น้อมนำหลักธรรมค่าสอนของพระพุทธองค์มาสู่การปฏิบัติ อบรมสั่งสอนพุทธบริษัท บริหารการคณะสงฆ์ นำความเจริญรุ่งเรืองให้กับพระพุทธศาสนาโดยรวม
ชาติภูมิ.
สมเด็จพระมหาวีรวงศ์ (มานิต ถาวโร) เกิด ณ วันที่ 29 ธันวาคม พ.ศ. 2460 ที่บ้านบ่อชะเนง ตำบลหนองแก้ว อำเภออำนาจเจริญ จังหวัดอุบลราชธานี (ปัจจุบันเป็นอำเภอหัวตะพาน จังหวัดอำนาจเจริญ) โยมบิดาชื่อช่วย โยมมารดาชื่อกา นามสกุล ก่อบุญ เป็นบุตรคนที่ 4 ในจำนวนพี่น้อง 11 คน 
นอกจากเจ้าประคุณสมเด็จฯ แล้วยังมีผลผลิตทางธรรมจากบ้านบ่อชะเนงและเป็นญาติกับเจ้าประคุณสมเด็จฯ อีก 2 รูป คือ หลวงปู่ขาว อนาลโย และพระราชปรีชาญาณมุนี (หลอม มหาวิริโย ป.ธ.7) เจ้าอาวาสวัดบ่อชะเนงและเจ้าคณะจังหวัดอำนาจเจริญ (รูปปัจจุบัน)
บรรพชาและอุปสมบท.
สมเด็จพระมหาวีรวงศ์ ได้บรรพชาเมื่อ พ.ศ. 2472 ที่วัดบ้านบ่อชะเนง ตำบลหนองแก้ว อำเภออำนาจเจริญ จังหวัดอุบลราชธานี (ปัจจุบันเป็นจังหวัดอำนาจเจริญ) โดยมีญาคูโม้เป็นพระอุปัชฌาย์ และ ต่อมาได้ออกธุดงค์ติดตามครูบาอาจารย์สายหลวงปู่มั่น ผ่าน จังหวัด ร้อยเอ็ด สารคาม ขอนแก่น ได้บรรพชาญัติเป็นสามเณรธรรมยุต โดยมีพระญาณวิศิษฏ์สมิทธิวีราจารย์ (สิงห์ ขนฺตยาคโม) ณ.วัดป่าวิเวกธรรม จ.ขอนแก่น เป็นพระอุปัชฌาย์ 
ต่อมาในปี พ.ศ. 2480 ขณะอายุ 20 ปี ได้อุปสมบท ณ พระอุโบสถวัดสัมพันธวงศ์ วันที่ 8 พฤษภาคม พ.ศ. 2480 โดยมีพระมหารัชมังคลาจารย์ (เทศ นิทฺเทสโก) ขณะดำรงสมณศักดิ์เป็นที่พระรัชชมงคลมุนี เจ้าอาวาสวัดสัมพันธวงศ์ เป็นพระอุปัชฌาย์ พระครูสุวรรณรังษี (สุวรรณ ชุตินฺธโร) เป็นพระกรรมวาจาจารย์ พระครูปลัดเส็ง ทินฺนวโร เป็นพระอนุสาวนาจารย์ (ภายหลังรับพระราชทานสมณศักดิ์ที่ พระเนกขัมมมุนี)
มรณภาพ.
สมเด็จพระมหาวีรวงศ์ ถึงแก่มรณภาพด้วยโรคระบบหายใจล้มเหลว เมื่อวันที่ 10 พฤศจิกายน พ.ศ. 2561 เวลา 17.00 น. ณ โรงพยาบาลจุฬาลงกรณ์ สิริอายุ พรรษา 81 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 28 เมษายน พ.ศ. 2562 ณ เมรุหลวงหน้าพลับพลาอิศริยาภรณ์ วัดเทพศิรินทราวาส